หุ้นพุ่งแรงระวังแรงขายทำกำไร
ตลาดหุ้นไทยพุ่งแรงกว่า 10 จุด ตามคาดการณ์&nbsp; นักวิเคราะห์ เตือนระวังตลาดปรับฐาน หลังนักลงทุนสนใจซื้อหุ้นขนาดใหญ่
27 ก.ค. 2553

ตลาดหุ้นไทยพุ่งแรงกว่า 10 จุด ตามคาดการณ์  นักวิเคราะห์ เตือนระวังตลาดปรับฐาน หลังนักลงทุนสนใจซื้อหุ้นขนาดใหญ่
ตลาดหุ้นไทยเช้าวันนี้พุ่งแรง  กว่า 10 จุด ยืนเหนือระดับ 850  จุด ได้อย่างแข็งแกร่งตามคาดการณ์ แม้ว่าตลาดในภูมิภาคจะมีแรงขายทำกำไรออกมามากก็ตาม  ส่งผลให้ตลาดหุ้นฮ่องกงพลิกจากบวก 85 จุดมาติดลบเกือบ 10 จุด แต่นักลงทุนยังคงให้ความสนใจซื้อหุ้นขนาดใหญ่ นำโดยกลุ่มปตท.และธนาคารพาณิชย์อย่างต่อเนื่อง ท่ามกลางเสียงเตือนจากนักวิเคราะห์ให้ระวังตลาดปรับฐาน เพราะดัชนีหรือราคาหุ้นแถวนี้ไม่ถือว่าถูกอีกแล้ว 
มาร์เก็ตติง กล่าวว่า  นักลงทุนกล้าเข้าไปซื้อหุ้นต่อ  โดยเฉพาะบริษัทขนาดใหญ่ที่ราคาเพิ่งขยับในสัปดาห์ที่ผ่านมา   แม้มีเสียงเตือนให้เพิ่มความระมัดระวังการลงทุนแล้วก็ตาม เพราะเห็นว่าเงินทุนต่างประเทศยังไหลเข้าตลาดหุ้นเอเชีย สังเกตุได้จากวันศุกร์ที่ผ่านมา ต่างชาติซื้อสุทธิหุ้นไทยกว่า 2,826 ล้านบาท  ขณะเดียวกันตัวเลขเศรษฐกิจของสหรัฐคงโตต่อเนื่อง สนับสนุนให้ดัชนีดาวโจนส์บวกต่อ 100 จุด และคาดว่าบริษัทจดทะเบียนของไทยจะประกาศผลดำเนินงานไตรมาส 2 ปีนี้จะออกมาดี 
นักวิเคราะห์บริษัทหลักทรัพย์ฟินันเซียไซรัส กล่าวว่า  ตลาดหุ้นไทยน่าจะบวกได้มากกว่าเพื่อนบ้านในวันนี้  หลังจากวันจันทร์ปิดทำการ แต่ถือว่ากรอบการขึ้นส่วนใหญ่ยังค่อนข้างจำกัดและมีการแกว่งตัวในระหว่างวันค่อนข้างมาก จึงคาดว่าแนวโน้มดัชนีหุ้นจะเริ่มปรับพักตัวลงในเร็วๆ นี้ยังมีความเป็นไปได้มากกว่า จึงยังมองกรอบแกว่งของตลาดอยู่ระหว่าง 820-840 จุดและมีโอกาสที่จะหลุดลงไปต่ำกว่าได้ด้วย 
"เราจึงยังแนะนำให้ทยอยขายทำกำไรต่อเนื่อง โดยเฉพาะหุ้นที่ราคาตลาดขยับขึ้นมาแรงมากแล้วในช่วงที่ผ่านมา จากนั้นเน้นถือเงินสดไว้ก่อน ส่วนหุ้นที่ยังพอมีจังหวะลุ้นขยับขึ้นได้บ้างในช่วงนี้ ได้แก่ บริษัทบีอีซีเวิลด์(BEC) บริษัท ทางด่วนกรุงเทพ(BECL) บริษัท สหวิริยาสตีลอินดัสตรี(SSI)บริษัททาทาสตีล(ประเทศไทย)หรือ TSTH  เป็นต้น ส่วนหุ้นในกลุ่มรับเหมาถือว่าขยับขึ้นมาแรงแล้ว จากนี้ไปต้องเริ่มระวังแรงขายด้วย" นักวิเคราะห์บล.ฟินันเซียไซรัสระบุ นักวิเคราะห์ บริษัทหลักทรัพย์ทิสโก้ ประเมินตราบใดที่ดัชนีหุ้นปิดเหนือ 820 จุด  ส่งผลให้เดือนส.ค. ตลาดจะขึ้นซิกแซกต่อไปได้เป้าหมาย 860 , 880  จุด ปัจจัยบวกคือตัวเลขผลประกอบการไตรมาส 2 ยังหนุนตลาด ตัวเลขเศรษฐกิจเดือน มิ.ย.ออกมาดีต่อเนื่องแต่หาก  ดัชนีร่วง  ลงต่ำกว่า  830 จุด อาการไม่ดีให้ระมัดระวังและ หาก  ลงต่ำกว่า  820  จุด   แสดงว่าอาจจบรอบใหญ่ไปแล้วที่  842  จุด  ตลาดจะปรับฐานใหญ่ ใช้เวลาถึงต้นเดือนหน้า สู่แนวรับที่  790 – 795  จุด